EkBass/fiwiki-20250220-pages-articles huggingface dataset:
Mahoniat

Mahoniat (Mahonia) on happomarjakasvien (Berberidaceae) heimoon kuuluva kasvisuku. Sukuun kuuluu 45 lajia, joiden lisäksi sukuun on kuvattu suunnilleen saman verran muitakin lajeja, mutta näiden taksonominen asema on toistaiseksi epäselvä. Mahoniat ovat talvivihantia pensaita, joiden oksissa ei ole piikkejä. Lehtiasento on kierteinen ja lehdet ovat parilehdykkäisiä. Kussakin lehdessä on kaksi tai neljä lehdykkäparia sekä yksi päätölehdykkä. Lehdykät ovat hammaslaitaisia ja yläpinnoiltaan kiiltäviä. Kukat sijaitsevat pystyissä ja monikukkaisissa tertuissa. Kukkien terälehdet ovat keltaisia. Hedelmä on väriltään sinimusta marja, jossa on tummanpunainen hedelmäliha. Suvun lajeista ainakin lännenmahoniaa (Mahonia aquifolium) ja japaninmahoniaa (Mahonia japonica) käytetään puuvartisina koristekasveina. Mahoniat voivat risteytyä happomarjojen (Berberis) kanssa. Tällainen risteymä on esimerkiksi mahokki eli mahoniahappomarja (× Mahoberberis neubertii). == Lajeja == * Mahonia aquifolium – lännenmahonia eli mahonia * Mahonia japonica – japaninmahonia * Mahonia nervosa – oregoninmahonia * Mahonia repens – peittomahonia == Lähteet == == Aiheesta muualla == * Laji.fi: Mahoniat (Mahonia) *
Pareirajuuret

Pareirajuuret (Chondrodendron) on kilpikiertokasvien (Menispermaceae) heimoon kuuluva pieni kasvisuku. Sukuun kuuluu kuusi tai seitsemän lajia. == Lajeja == * Chondrodendron iquitanum * Chondrodendron limaciifolium * Chondrodendron microphyllum * Chondrodendron platyphyllum * Chondrodendron tomentocarpum * Chondrodendron tomentosum – pareirajuuri == Lähteet == == Aiheesta muualla == * Finto: Kassu – Kasvien suomenkieliset nimet: Chondrodendron Luokka:Kilpikiertokasvit
Kalumbat

Kalumbat (Jateorhiza) on kilpikiertokasvien (Menispermaceae) heimoon kuuluva pieni kasvisuku. Sukuun luetaan kuuluvaksi kaksi lajia, joiden lisäksi sukuun saattaa kuulua myös toiset kaksi lajia. == Lajeja == * Jateorhiza macrantha * Jateorhiza palmata – kalumba == Lähteet == == Aiheesta muualla == * Finto: Kassu – Kasvien suomenkieliset nimet: Jateorhiza Luokka:Kilpikiertokasvit
Lahti Flyer 520

Lahti Flyer 520, useimmiten käytössä lyhyempi muoto Flyer 520 on Lahden Autokorin valmistama lähiliikenteen linja-auto, joka korvasi Lahti 400 -ja Lahti 402-bussit. Mallia on valmistettu sekä Volvon että Scanian alustoille kuten monta muutakin Lahdessa valmistettua koria. Mallia ei valmisteta enää, mutta niitä on käytössä Suomessa vielä kuusi kappaletta, ==Lähteet== * * * Finland, Lahti 520 Flyer www.busphoto.eu Luokka:Linja-autot Flyer 520
Hyvää yötä, majesteetti

Hyvää yötä, majesteetti (La Nuit de Varennes) on Ettore Scolan ohjaama ranskalais-italialainen historiallinen draamaelokuva vuodelta 1982. Ranskan vallankumouksen aikaan sijoittuvan elokuvan pääosissa näyttelevät Jean-Louis Barrault, Marcello Mastroianni, Harvey Keitel, Hanna Schygulla ja Jean-Claude Brialy. == Juoni == Kesäkuussa 1791 postivaunut täynnä arvokasta väkeä kulkee Pariisista kohti Metziä. Mukana on kohukirjailija de la Bretonne, joka on saanut kuulla Ludvig XVI:n ja Marie Antoinetten olevan pakomatkalla kohti pohjoista. Vallankumoukselliset pidättävät hallitsijaparin Varennesissa, ja postivaunujen sekalainen joukkio – amerikkalainen itsenäisyysmies, Casanova ja muuan kreivitär – reagoivat tietoon kukin omalla tavallaan. == Rooleissa == == Vastaanotto ja jälkimaine == Mikael Fränti sanoo kiinnostavan historiallisen jännitysnäytelmän menettävän hetkeksi otteensa puolenvälin paikkeilla, mutta nostaa loppua kohti taas tehojaan. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Vuoden 1982 ranskalaiset elokuvat Luokka:Vuoden 1982 italialaiset elokuvat Luokka:Historialliset draamaelokuvat
Anamirtat

Anamirtat (Anamirta) on kilpikiertokasvien (Menispermaceae) heimoon kuuluva kasvisuku. Sukuun luetaan nykyisin kuuluvaksi vain yksi laji, intiananamirta (Anamirta cocculus). Sukuun on aikojen kuluessa kuvattu muitakin lajeja, mutta ne on sittemmin todettu samoiksi kuin intiananamirta tai johonkin toiseen sukuun kuuluva laji. == Lähteet == Luokka:Kilpikiertokasvit
Kilpiliaanit

Kilpiliaanit (Sinomenium) on kilpikiertokasvien (Menispermaceae) heimoon kuuluva pieni kasvisuku. Sukuun kuuluu vain yksi laji, kilpiliaani (Sinomenium acutum). Laji esiintyy Kiinassa, Japanissa, Koreassa, Thaimaassa ja Nepalissa. == Lähteet == == Aiheesta muualla == * Suomen Lajitietokeskus: Kilpiliaanit – Sinomenium * Finto: Kassu – Kasvien suomenkieliset nimet: Sinomenium Luokka:Kilpikiertokasvit
Tampereen kulttuuriyhdistys

Tampereen kulttuuriyhdistys Ry on 22. huhtikuuta 1974 perustettu yhdistys, jonka tarkoituksena on toiminta-alueellaan toimia omaehtoisen kulttuurityön ja harrastustoiminnan virittäjänä ja kehittäjänä kansalaisten keskuudessa. Yhdistys pyrkii kulttuuritason kohottamiseen ja yhteiskunnan kulttuuripalvelujen kehittämiseen siten, että ne voivat ulottua tasapuolisesti kansalaisten keskuuteen taloudellisista, alueellisista ja sosiaalisista tekijöistä riippumatta.Tarkoitus on myös edistää moniarvoista kulttuuriajattelua sekä tukea ja kehittää suomalaisia kulttuuriarvoja. Yhdistys pitää myös yhteyttä muihin kulttuurijärjestöihin Tarkoituksensa toteuttamiseksi yhdistys harjoittaa jäsenistönsä keskuudessa ja sen ulkopuolella yhdistyksen tarkoitusperiä edistävää tiedotustyötä ja julkaisutoimintaa sekä järjestää kursseja, neuvottelutilaisuuksia, kokous- ja koulutustilaisuuksia, näyttelyitä ja juhlia. Näistä merkittävimpänä mainittakoon vuotuiset Niittyjuhlat, jotka samalla kunnioittavat Finlaysonin tehtaan omistajan, patruuna Wilhelm von Nottbeckin ja hänen perheensä merkitystä Tampereen ja koko Suomen teolliselle kehitykselle. Yhdistys osallistuu aktiivisesti myös koko Finlaysonin alueella tapahtuvan kulttuuritoiminnan kehittämiseen. ==Lähteet== Luokka:Tampereen kulttuuri Luokka:Tampereen historia
Place de la Bataille-de-Stalingrad

right|thumb|Postikortti 1900-luvun alusta. Kuvassa Canal Saint-Martin, joka alittaa aukion tunnelissa. Tunnelin suuaukon yläpuolella raitiotie- ja linja- autoliikennettä ylläpitäneen Compagnie générale des omnibus -yhtiön kioski ja ylempänä viadukti, jota myöten Pariisin metrolinja 2 kulki. Place de la Bataille-de-Stalingrad ("Stalingradin taistelun aukio") on aukio Pariisin koillisosassa, 10. ja 19. arrondissementtien rajalla Hòpital-Saint-Louis'n ja La Villetten kaupunginosissa. == Sijainti ja kulkuyhteydet == Aukio sijaitsee Bassin de la Villetten länsipäässä, ja sieltä johtaa kanavasulku Canal Saint- Martiniin. Aukion laidalla sijaitsee Claude-Nicolas Ledoux'n suunnittelema pyöreä rakennus, Rotonde de la Villette. Aukion välittömässä läheisyydessä sijaitsee kaksi Pariisin metron asemaa: Jaurèsin metroasema, jolla pysähtyvät linjat 2, 5 ja 7bis, sekä Stalingradin metroasema, jolla pysähtyvät linjat 2, 5 ja 7. == Nimen alkuperä == Aukio on saanut nimensä Stalingradin taistelun mukaan, jossa Neuvostoliiton sotajoukot saivat 19. syyskuuta 1942 – 2. helmikuuta 1943 välisenä aikana ratkaisevan voiton Saksan armeijasta. Aukio oli ennen vain osa Boulevard de la Villetteä, eikä sillä ollut erillistä nimeä, ennen kuin se 7. heinäkuuta 1945 sai nimen Place de Stalingrad ("Stalingradin aukio"). Nimi muutettiin nykyiseen muotoon 26. marraskuuta 1993. == Historia == Place de la Bataille-de-Stalingrad ja sen reunalla sijaitseva Rotonde de la Villette sijaitsevat paikalla, jonka kautta aikoinaan kulki Pariisia ympäröinyt 1780-luvulla rakennettu tullimuuri, Mur des Fermiers généraux. Rotonde de la Villette rakennettiinkin alun perin tulliasemaksi. Pariisin vapautuksen muistoksi aukiolle istutettiin 4. marraskuuta 1945 hopealehmus (Tilia tomentosa), joka on luokiteltu Ranskan kansalliseen perintöön kuuluvaksi. Aukio toimi 1980-luvulle saakka linja-autoasemana. Aukio järjesteltiin vuonna 1988 arkkitehti Bernard Huetin suunnitelmien mukaan uudestaan. Sitä sivuava Boulevard de la Villette linjattiin uudestaan, niin että varsinainen aukio, johon myös Ledouxin rotonda rajoittuu suoraan, on nykyisin vain jalankulkijoiden käytössä. Samalla aukiolle rakennettiin myös vesiallas monine suihkulähteineen sekä pienempi suihkulähde, jonka keskellä on Georges Jeanclos'n pronssiveistos. Vuonna 2006 aukio kivettiin uudelleen, ja samalla myös Rotonde de la Villette kunnostettiin. kuva:Place de la Bataille de Stalingrad lors de la manifestation contre les accords du CETA.jpg|Euroopan unionin ja Kanadan vapaakauppasopimusta (CETA) vastustanut mielenosoitus Place de la Bataille de Stalingradilla lokakuussa 2016 kuva:Rotonde de la Villette, Paris September 2011.jpg|Suihkulähde ja Rotonde de la Villette. kuva:Passerelle des écluses de la Villette 08.jpg|Villetten sulun ylittävä jalankulkusilta == Lähteet == Luokka:Pariisin aukiot
Kellovaiverot

Kellovaiverot (Pieris) on kanervakasvien (Ericaceae) heimoon kuuluva kasvisuku. Sukuun kuuluu kuusi lajia, joiden lisäksi sukuun on kuvattu noin kaksikymmentä muutakin lajia, mutta niiden taksonominen asema on toistaiseksi epäselvä. Suvun lajeista ainakin karoliinankellovaiveroa (Pieris floribunda) ja japaninkellovaiveroa (Pieris japonica) käytetään koristekasveina. == Lajeja == * Pieris cubensis * Pieris floribunda – karoliinankellovaivero * Pieris formosa * Pieris japonica – japaninkellovaivero * Pieris phillyreifolia * Pieris swinhoei == Lähteet == == Aiheesta muualla == * Finto, Kassu – Kasvien suomenkieliset nimet: Kellovaiverot (Pieris) * Integrated Taxonomic Information System (ITIS): Pieris * United States Department of Agriculture (USDA): Pieris * Flora of China: Pieris Luokka:Kanervakasvit
Paavo Valakari

Paavo Valakari (s. 28. joulukuuta 1997 Helsinki) on suomalainen jalkapalloilija, pelipaikaltaan maalivahti. Hän on edustanut Veikkausliigassa Seinäjoen Jalkapallokerhoa mutta pelannut enimmäkseen alemmilla sarjatasoilla. Valakari pelasi SJK:n kakkosjoukkueessa Kerho 07:ssä 26 Kakkosen ottelua vuosina 2013–2015. Vuonna 2016 hän pelasi Kakkosta lainalla Virkiässä neljän ja SalPassa kuuden ottelun verran. Tammikuussa 2017 Valakari teki kaksivuotisen sopimuksen Veikkausliigassa pelaavan Seinäjoen Jalkapallokerhon kanssa. Hän pelasi ensimmäisen liigaottelunsa 26. elokuuta 2017, kun SJK hävisi kotonaan JJK:lle 0–4. Valakarilla on kaksi veljeä, Onni ja Toivo. Veljesten isä on entinen jalkapalloilija ja nykyinen jalkapallovalmentaja Simo Valakari (s. 1973). Valakari näytteli yhdessä veljiensä kanssa Aleksi Mäkelän elokuvassa Kotirauha (2011). == Lähteet == Luokka:Suomalaiset jalkapallomaalivahdit Luokka:Vuonna 1997 syntyneet Luokka:Elävät henkilöt
BL 13,5 tuuman Mk I – IV

BL 13,5 tuuman Mk I – IV oli brittiläinen 30 pituuskaliiperin laivatykki, joka oli palveluskäytössä 1880-luvun lopulta. Se oli asennettuna taistelulaivoihin ja panssariristeilijöihin. == Suunnittelu ja valmistus == Tykillä ammuttiin 570 kilogramman ammuksia, joiden propellanttina oli 290 kg ruutia. Ammuksen lähtönopeus oli 614 metriä sekunnissa ja ammus kykeni läpäisemään 720 millimetriä pankkorautaa 910 metrin päästä. Savuttoman ruudin käyttöönoton jälkeen ammusten propellantiksi vaihdettiin 85 kg cordite-44 panoksiin, jotka antoivat 640 m/s lähtönopeuden. Ammuksissa oli kuparinen tiivisterengas. == Käyttö == === Royal Navy === Ensimmäiset tykit asennettiin neljälle Admiral- luokan taistelulaivalla, jotka valmistuivat vuosina 1888-1889. Raskaampien tykkien tuoma lisäpaino kasvatti alusten syväyksen reilusta kahdeksasta metristä puolella metrillä. Samoin alusten uppouma kasvoi 810 tonnia. Vastaavia tykkejä asennettiin myös Trafalgar- ja Royal Sovereign -luokkien aluksiin. Kahden ensimmäisen luokan tornien maksimikorkeuskulma oli 13 astetta ja Royal Sovereign -luokan sekä HMS Hoodin 13,5 astettaCampbell, NJM s. 96, millä ruutipanoksella saavutettiin 10,93 kilometrin kantama. Kordiitti-45 panoksella kantama oli 11,54 km. Yksi Mk IIIf* tykki asennettiin vuoden 1900 paikkeilla osaksi Penlee patteria Plymouthiin. === Regia Marina === Tykkejä myytiin Italialle kolmen Re Umberto -luokan taistelulaivan aseistamiseksi. == Lähteet == * === Viitteet === Luokka:Laivatykit
Euroopan unionin perusoikeusvirasto

Euroopan unionin perusoikeusvirasto (FRA) on vuonna 2007 perustettu, Itävallan Wienissä toimiva EU:n erillisvirasto. Sen tarkoituksena on edistää perusoikeuksien suojelua koko EU:n alueella. Vuonna 2017 FRA:n palveluksessa oli 113 henkilöä (toisen lähteen mukaan 105 henkilöä) ja harjoittelijoita. Viraston budjetti oli 21,2 miljoonaa euroa. FRA:n toiminnan aihealueiksi on valittu 5-vuotiskaudelle seuraavat alat: 1. oikeussuoja, 2. rikoksen uhrit ja korvaukset uhreille, 3. tietoyhteiskunta (erityisesti yksityiselämän kunnioittaminen ja henkilötietojen suoja), 4. romanien integraatio, 5. oikeudellinen yhteistyö muissa kuin rikosasioissa, 6. lasten oikeudet, 7. syrjintä, 8. muuttoliike ja maahanmuuttajien kotoutuminen (sis. viisumit ja rajatarkastukset sekä 9. turvapaikka-asiat), rasismi, muukalaisviha ja näihin liittyvä suvaitsemattomuus. ==Lähteet== Perusoikeusvirasto Luokka:Wien
Live at Los Angeles

Live at Los Angeles on intialaisen laulaja Kishore Kumarin livealbumi. == Kappaleet == # Introductory Music # Jeevan Ke Safar Men Rahi (Munimji) # Mana Janab Ne Pukara Nahin (Paying Guest) # Ye Nil Da Hota Bechara (Jewel Thief) # Mere Sapnon Ki Rani (Aradhana) # Main Hoon Jhumroo (Jhumroo) # Mere Samne Wali Khidki Men (Padosan) # Chingari Koi Bhadke (Amar Prem) # Dukhi Man Mere (Funtoosh) # Dil Aesa Kisi Ne Toda (Amanush) # Mere Mehboob (Mr. X In Bombay) # Zindagi Ka Safar (Safar) # Mera Jeevan Kora Kagaz (Kora Kagaz) # Ghunghroo Ki Tarah (Chor Machaye Shor) # Aa Chalke Tujhe (Door Gagan Ki Chhaon Men) # Mere Naina Sawan Bhadon (Mehbooba) # Zindagi Ek Safar Hai Suhana (Andaz) # Yeh Jo Mohabbat Hai (Kati Patang) # Meri Pyari Baheniya (Sachaa Jhutha) # Ina Mina Deeka (Aasha) == Aiheesta muualla == * Live at Los Angeles discogs.com -sivustolla Luokka:Vuoden 1979 konserttitallenteet Luokka:Intialaiset musiikkialbumit
Hyperionin tuho

Hyperionin tuho on Dan Simmonsin vuonna 1990 julkaistu science fiction -romaani. Teos on Hyperion-sarjan toinen osa. Teos on voittanut Locus- ja BSFA-palkinnot ja ollut ehdolla Hugo- ja Nebula-palkinnoille. Teoksen on suomentanut Juha Ahokas ja julkaissut vuonna 1998 Like. ==Lähteet== Luokka:Yhdysvaltalaiset tieteisromaanit Luokka:Vuoden 1990 kirjat Luokka:Avaruusoopperaromaanit Luokka:Dan Simmonsin teokset
Eu-LISA

eu-LISA eli viralliselta nimeltään Laaja-alaisten tietojärjestelmien operatiivisesta hallinnoinnista vastaava eurooppalainen virasto on vuonna 2011 perustettu, Tallinnassa toimiva EU:n erillisvirasto. Tallinnan ohella virastolla on operatiivinen toimipaikka Ranskan Strasbourgissa ja varatoimipiste Itävallan Sankt Johann im Pangaussa. Viraston palveluksessa on noin 137 ihmistä. Eu-LISA ylläpitää ja hallinnoi suuria tietojärjestelmiä, joilla tuetaan EU:n oikeus- ja sisäpolitiikkaa. Tietojärjestelmillä esimerkiksi mahdollistetaan Schengen-maiden välinen viisumitietojen vaihto, jolloin matkustaminen EU-maiden välillä on sujuvaa. Järjestelmillä myös määritetään, minkä EU-maan tulee käsitellä mikäkin turvapaikkahakemus. Eu-LISA myös antaa EU:n jäsenmaille teknistä tukea Euroopan turvallisuuden edistämiseksi tehtäviin toimenpiteisiin. Lisäksi virasto testaa rajavalvontajärjestelmään liittyvää uutta teknologiaa." ==Lähteet== ==Aiheesta muualla== * M. Oll (11.12.2014) Estonia to build new headquarters for European IT agency (err.ee) Luokka:Euroopan unionin erillisvirastot Luokka:Tallinna
Endymion (romaani)

Endymion on Dan Simmonsin vuonna 1995 julkaistu science fiction -romaani. Teos on Hyperion-sarjan kolmas osa. Teos on ollut ehdolla Locus-palkinnolle. Teoksen on suomentanut Juha Ahokas ja julkaissut vuonna 1999 Like. == Lähteet == Luokka:Yhdysvaltalaiset tieteisromaanit Luokka:Vuoden 1995 kirjat Luokka:Avaruusoopperaromaanit Luokka:Dan Simmonsin teokset
Endymionin nousu

Endymionin nousu on Dan Simmonsin vuonna 1997 julkaistu science fiction -romaani. Teos on Hyperion-sarjan neljäs osa. Teos on voittanut Locus- palkinnon ja ollut ehdolla Hugo-palkinnolle. Suomenkielisen käännöksen on tehnyt Juha Ahokas ja julkaissut Like. ==Lähteet== * ===Viitteet=== Luokka:Yhdysvaltalaiset tieteisromaanit Luokka:Vuoden 1997 kirjat Luokka:Avaruusoopperaromaanit Luokka:Dan Simmonsin teokset
Flannery O’Connor

Mary Flannery O’Connor (25. maaliskuuta 1925 Savannah, Georgia – 3. elokuuta 1964 Milledgeville, Georgia) oli yhdysvaltalainen kirjailija, jonka postuumisti julkaistu novellikokoelma Complete Stories (1971) sai vuonna 1972 kirjallisuuspalkinnon National Book Award for Fiction. Jussi Nousiainen on suomentanut valikoiman teoksen novelleja, ja ne julkaistu kokoelmana Palava kehä (Otava 1984). O’Connorin tunnetuin teos on romaani Wise Blood (1952), josta John Huston ohjasi vuonna 1979 hirtehishumoristisen draamaelokuvan Wise Blood – levoton veri. O’Connorin tuotantoon kuuluu vain kaksi romaania ja 32 novellia, joiden tunnuspiirteinä ovat groteskit henkilöhahmot, etiikan ja moraalin pohdinta, roomalaiskatolinen usko ja etelävaltioiden kulttuuri. O’Connor suoritti college-opintoja Georgiassa ja opiskeli luovaa kirjoittamista Iowan yliopiston kursseilla. Viimeiset kymmenen vuotta elämästään hän kärsi vakavasta punahukasta ja asui äitinsä maatilalla Georgian Milledgevillessä. Hän kuoli alle 40 vuoden iässä 1964. O’Connorin tuotantoa sävyttää hänen katolisuutensa: perisynti, pelastus ja armo, ja niiden aiheuttamat ongelmat ratkeavat väkivallalla. Teoksista käytetään luonnehdintaa "etelän gotiikka" ja "uusgotiikka". ==Suomennetut teokset== ;LähdePalava kehä, Kirjasampo, viitattu 19.7.2021 (sis. novelliluettelon) * Palava kehä, valikoima kokoelmasta Complete Stories (1971), suom. Jussi Nousiainen, Otava 1984 Sarja: Otavan kirjasto 31 ISBN 951-1-07996-4 ** Elämä jonka pelastat voi olla omasi ** Greenleaf ** Hyvää miestä ei hevin löydä ** Ilmestys ** Joki ** Kaikki nousevat, yhtykää! ** Keinotekoinen neekeri ** Kodin mukavuudet ** Kunnon maalaisväkeä ** Metsämaisema ** Onnenpotku ** Pakkosiirtolainen ** Palava kehä ** Rammat käykööt ensin sisälle ** Tuomiopäivä ==Lähteet== Luokka:Goottilaisten romaanien kirjoittajat Luokka: Yhdysvaltalaiset kirjailijat Luokka:Vuonna 1925 syntyneet Luokka:Vuonna 1964 kuolleet
Katalonian tasavalta (2017)

Katalonian tasavalta oli tunnustamaton valtio, jonka Katalonian parlamentti julisti itsenäiseksi Espanjasta 27. lokakuuta 2017. Itsenäisyys julistettiin Katalonian itsenäisyyttä koskevan kansanäänestyksen tulosten perusteella. Julistus hyväksyttiin äänin 70–10. Kaksi äänesti tyhjää. Lisäksi 53 alueparlamentin edustajaa boikotoi äänestystä (parlamentissa on 135 paikkaa). Itsenäisyysjulistusta edelsi Katalonian kriisi 2017. Puigdemontin luettua Katalonian itsenäistymisjulistuksen hän perui sen vain kahdeksan sekuntia myöhemmin ja pyrki puheessaan hakemaan dialogia Espanjan keskushallinnon kanssa. Itsenäisyysjulistuksen jälkeen Espanja purki Katalonian itsehallinnon. Katalonian itsehallinnon puheenjohtaja Carles Puigdemont ja osa hänen hallituksensa jäsenistä pakenivat Espanjan oikeuslaitosta Belgiaan. Espanjan perustuslakituomioistuin mitätöi itsenäisyysjulistuksen 31. lokakuuta 2017. == Katso myös == * Katalonia * Katalonian kansanäänestys itsenäisyydestä 2017 == Lähteet == == Aiheesta muualla == * Government of Catalonia * Parliament of Catalonia Luokka:Katalonia Luokka:Entiset tunnustamattomat valtiot
Börje Kuhlbäck

Börje Waldemar Kuhlbäck (18. tammikuuta 1924 Helsinki – 13. syyskuuta 2012) oli suomalainen lääkäri ja professorin arvonimen saanut munuaissairauksien hoidon kehittäjä. Kuhlbäckin vanhemmat olivat toimitusjohtaja Vilhelm Waldemar Kuhlbäck ja Elin Emilia Forsberg ja puoliso vuodesta 1951 vapaaherratar Carola Maria Aminoff, ent. Wrede af Elimä. Kuhlbäck tuli ylioppilaaksi 1941 ja valmistui lääketieteen lisensiaatiksi 1955, lääketieteen ja kirurgian tohtoriksi hän väitteli 1957 ja erikoistui sisätauteihin 1961. Hän toimi uransa alkuvaiheessa lääkärinä useissa eri sairaaloissa, mutta myös kouluissa ja yrityksissä ja piti yksityisvastaanottoa. Kuhlbäck kehitti munuaissairauksien hoitoa 1960-luvun alusta alkaen ja muun muassa teki Suomen ensimmäisiä munuaisen siirtoleikkauksia kirurgi Björn Lindströmin kanssa. Dialyysihoitoa hän oli siirtämässä kaikkiin Suomen keskussairaaloihin. Kuhlbäck oli aktiivinen alansa yhdistyksissä ja järjestöissä ja sai toiminnastaan useita tunnustuksia, kuten Pohjolan ja Suomi-yhtiön lääketieteellisen palkinnon 1986. Hänen itsensä kunniaksi perustettiin Suomen Nefrologiyhdistyksen toimesta Börje Kuhlbäck -palkinto ja toteutettiin Munuaissäätiön mitali. Kuhlbäckille myönnettiin professorin arvonimi vuonna 2000. == Lähteet == ==Aiheesta muualla== * Börje Kuhlbäck Suomen nefrologiyhdistys Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1924 syntyneet Luokka:Vuonna 2012 kuolleet
Convergència Democràtica de Catalunya

Convergència Democràtica de Catalunya (, CDC, yleensä vain Convergència) oli Kataloniassa toimiva puolue. Puolueen perusti alkujaan Jordi Pujol 1974. Puolue oli ALDE:n ja Liberal Internationalin jäsen. Vuosina 1980-2015 puolue muodosti kristillisdemokraattisen Unió Democràtica de Catalunyan kanssa vaaliliiton Convergència i Unió. Convergència muutti suuntaansa 2010-luvun aikana kannattamaan Katalonian itsenäisyyttä, mikä johti pitkäaikaisen koalition hajoamiseen. Perustaja Jordi Pujolin liittyineiden talousskandaalien ja korruption vuoksi https://elpais.com/elpais/2016/07/09/opinion/1468088244_055688.html Artur Mas muodosti 2016 uuden puolueen Partit Demòcrata Europeu Català. ==Lähteet== Luokka:Katalonian puolueet
Qantasin lento 32

Qantasin lento QF32 oli australialaisen Qantasin matkustajalento Singaporesta Sydneyyn marraskuussa 2010. Pian lentoonlähdön jälkeen koneen moottori numero 2 (eli toinen moottori vasemmalta lukien) räjähti, jolloin moottorissa ollut turbiinikiekko hajosi ja lensi moneen suuntaan. Kone palasi Singaporeen ja kaikki koneessa olleet pelastuivat. Kyseessä on ainoa A380-mallisille koneille sattunut vakava vaaratilanne. == Lento == Kone lähti Singaporen kansainväliseltä lentoasemalta, kiitotieltä 20C kello 09:56 aamulla. Kello kymmenen aikaan koneen lentäessä 463 km/h:n vauhdilla noin 2 100 metrin korkeudessa, miehistö kuuli kaksi kovaa pamahdusta moottoreista. Kello 10:02 miehistö lähetti pan-hätäkutsun ja ilmoitti mahdollisesta moottoriviasta. Miehistö pyysi lupaa nousta 2 250 metriin ja asettaa suunnaksi 150°, jotta voisi tutkia ongelmia. Kello 10:21 miehistö raportoi käyneensä laajan tarkistuslistan läpi. Miehistö ilmoitti myös, että kakkosmoottorin kyljessä oli reikä, ja että se oli myös vaurioittanut siipeä. He pyysivät puoli tuntia odotusaikaa ennen palaamista takaisin lentokentälle Singaporeen. Myöhemmin kone teki onnistuneen pakkolaskun Changin kansainväliselle lentoasemalle kiitotielle 20C, samalle jolta kone oli lähtenyt. === Laskeutumisen jälkeen === Kone pysähtyi laskeutumisen jälkeen rullaustielle E10. Paikalle tullut lentokentän hätäpalvelu huomasi polttoainetta vuotavan vasemman siiven alle. Se huomasi myös, että vaikka kaikki moottorit oli sammutettu, moottori numero 1 kävi vielä täydellä teholla. Palomiehet yrittivät sammuttaa moottoria suihkuttamalla sinne vettä, mutta tästä ei ollut apua. Moottori saatiin sammutettua sammutusvaahdolla kello 14:53. Matkustajat evakuoitiin koneesta kello 13:54. Vaaratilanteesta ei tullut henkilövahinkoja. https://aviation- safety.net/database/record.php?id=20101104-1 == Onnettomuuden syy == Onnettomuuden aiheutti moottorin liian ohut öljyputki, joka katkesi, aiheuttaen moottoriin tulipalon. Turbiinikiekko alkoi näin pyöriä lujemmin, jolloin se hajosi ja vaurioitti moottoria ja siipeä. Onnettomuuden pääsyy oli moottorin valmistaneen Rolls-Royce -yhtiön tekemä suunnitteluvirhe. Onnettomuuden seurauksena kyseiset moottorit otettiin pois käytöstä.Cineflix, Lentoturmatutkinta, kausi 13, jakso 10, Qantas 32: Taivaan Titanic == Lähteet == Luokka:Lento-onnettomuudet Indonesiassa Luokka:Vuoden 2010 lento- onnettomuudet
Anders Jahren palkinto

Anders Jahren palkinto voi tarkoittaa: * Anders Jahren kulttuuripalkinto * Anders Jahren lääketieteen palkinto
Dilshad Vadsaria

Dilshad Vadsaria (s. 14. syyskuuta 1985 Karachi, Sindhu, Pakistan) on yhdysvaltalainen näyttelijä. Hänet tunnetaan muun muassa Rebecca Loganin roolista ABC-kanavan nuortensarjassa Kampus Greek. == Nuoruus == Vadsaria syntyi Pakistanissa Karachiin kaupungissa vuonna 1985. Kuusivuotiaana hän muutti perheensä kanssa Yhdysvaltoihin. Vadsaria opiskeli Delawaren yliopistossa. == Näyttelijänä == Vadsaria sai ensimmäisen roolinsa televisiosarjasta Kadotettu vuonna 2006. Seuraavana vuonna hänet kiinnitettiin päärooliin ABC:n Kampus Greek -draamasarjassa. Vadsaria esiintyi Ruben Fleischerin ohjaamassa komediaelokuvassa 30 Minutes or Less vuonna 2011. Vuonna 2015 Vadsaria sai pääroolin Foxin scifi-sarjasta Second Chance. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2006 Rapture Rapture Within the Ivory Tower Within the Ivory Tower Dana lyhytelokuva 2013 30 Minutes or Less 30 Minutes or Less Kate Televisiosarjat Vuosi Suomenkielinen nimi Alkuperäinen nimi Rooli Huom. 2006 Kadotettu Vanished agentti Nanji jakso: "The Tunnel" 2007–2011 Kampus Greek Greek Rebecca Logan 74 jaksoa 2009 NCIS Rikostutkijat NCIS Shakira Zayd jakso: "Legend: Part 2" 2010–2015 Bones Bones Padme Dalaj 2 jaksoa 2010 C.S.I. Miami CSI: Miami Jody jakso: "Miami, We Have a Problem" 2012 Melissa ja Joey Melissa & Joey Ariel jakso: "Mixed Doubles" 2012–2013 Kosto Revenge Padma Lahari 15 jaksoa 2014 Ensimmäisen asteen murha Murder in the First Jasmine Lee 2 jaksoa 2015 Castle Castle Angela jakso: "The Wrong Stuff" 2016 Second Chance Second Chance Mary Goodwin 11 jaksoa Notorious Notorious Sarah Keaton jakso: "Pilot" 2019 Cloak & Dagger Cloak & Dagger Lia Dewan 8 jaksoa == Lähteet == == Aiheesta muualla == * Virallinen sivusto * Luokka:Elävät henkilöt Luokka:Yhdysvaltalaiset näyttelijät Luokka:Vuonna 1985 syntyneet
Estelada

Estelada on Katalonian itsenäisyyden tukijoiden epävirallinen lippu, jolla näytetään tukea joko itsenäisen Katalonian puolesta tai itsenäisten katalonialaisten maiden (maat, joissa katalaania puhutaan) puolesta. Katalonia julistautui itsenäiseksi tasavallaksi 27. lokakuuta 2017 vastoin Espanjan tahtoa. Julistus hyväksyttiin Katalonian parlamentissa äänin 72–10. Kaksi äänesti tyhjää. ==Lähteet== Luokka:Katalonia
Painonnoston maailmanmestaruuskilpailut

Painonnoston maailmanmestaruuskilpailut järjestettiin ensimmäisen kerran vuonna 1891 Lontoossa. Pisin tauko kisojen järjestämisessä oli vuosina 1924–1936. Nykyisin kilpailut järjestetään joka vuosi lukuun ottamatta joka neljättä vuotta, jolloin järjestetään kesäolympialaiset. Naiset kilpailivat maailmanmestaruuksista ensimmäisen kerran vuonna 1987. Kilpailujen järjestämisestä vastaa Kansainvälinen painonnostoliitto IWF. == Kilpailupaikat vuodesta 1991 == * 1991 Donaueschingen, Saksa * 1992 Varna, Bulgaria (vain naiset) * 1993 Melbourne, Australia * 1994 Istanbul, Turkki * 1995 Guangzhou, Kiina * 1996 Varsova, Puola (vain naiset) * 1997 Chiang Mai, Thaimaa * 1998 Lahti, Suomi * 1999 Ateena, Kreikka * 2001 Antalya, Turkki * 2002 Varsova, Puola * 2003 Vancouver, Kanada * 2005 Doha, Qatar * 2006 Santo Domingo, Dominikaaninen tasavalta * 2007 Chiang Mai, Thaimaa * 2009 Goyang, Etelä-Korea * 2010 Antalya, Turkki * 2011 Pariisi, Ranska * 2013 Wrocław, Puola * 2014 Almaty, Kazakstan * 2015 Houston, Yhdysvallat * 2017 Anaheim, Yhdysvallat * 2018 Ašgabat, Turkmenistan * 2019 Pattaya, Thaimaa * 2021 Taškent, Uzbekistan * 2022 Bogotá, Kolumbia == Lähteet == *
Elossa todistamaan

Elossa todistamaan (At Close Range) on James Foleyn ohjaama yhdysvaltalainen rikosdraama vuodelta 1986. Sen on käsikirjoittanut Nicholas Kazan, ja pääosissa näyttelevät Sean ja Chris Penn, Christopher Walken, Mary Stuart Masterson, David Strathairn ja Kiefer Sutherland sekä Pennin veljesten äiti Eileen Ryan. Tositapahtumiin pohjautuvassa tarinassa Pennsylvanian maaseudulla elävän rikollissuvun sukupolvet selvittelevät välejään, ja tuloksena on useampia verilöylyjä. == Näyttelijät == Lähde: == Vastaanotto == Helsingin Sanomien ensi-ilta-arviossa Helena Ylänen pitää elokuvaa juonettomana ja sen vyöryttämää murha-aaltoa täysin suhteettomana tarinan teemoihin nähden. Vuoden 1994 Video-oppaassa Bello Romano antoi kylmäkiskoiseksi perhedraamaksi kuvaamalleen elokuvalle kaksi tähteä, joka vastaa sanallista arviota ”keskinkertainen”. == Lähteet == == Aiheesta muualla == * Luokka:Yhdysvaltalaiset rikosdraamaelokuvat Luokka:Vuoden 1986 yhdysvaltalaiset elokuvat Luokka:James Foleyn ohjaamat elokuvat
Tanssi tuntemattoman kanssa

Tanssi tuntemattoman kanssa (Dance with a Stranger) on Mike Newellin ohjaama brittiläinen draamaelokuva vuodelta 1985. Shelagh Delaneyn käsikirjoittama elokuva kertoo tosipohjaisen tarinan Britannian viimeisestä kuolemantuomion saaneesta naisesta Ruth Ellisistä, jota esittää Miranda Richardson. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Rooleissa == == Lähteet == Luokka:Brittiläiset draamaelokuvat Luokka:Vuoden 1985 brittiläiset elokuvat Luokka:Mike Newellin ohjaamat elokuvat
Monika-Naiset-liitto

Monika-Naiset liitto ry on suomalainen monikulttuurinen yhdistys, joka edistää maahanmuuttajataustaisten naisten tasa-arvoista asemaa ja osallisuutta Suomessa, ennaltaehkäisee naisiin kohdistuvaa väkivaltaa sekä perheessä ja parisuhteessa tapahtuvaa väkivaltaa. Liitto on perustettu 1998. Monika-Naiset- liitto on SOSTEn jäsenjärjestö. Kokoomuksen Arto Satosen aloitteesta järjestölle myönnettiin 1.1.2011 pysyvä valtionapu. Satonen istui myös järjestön hallituksessa. Järjestön puheenjohtajana toimi sosiaalidemokraattien kansanedustaja Nasima Razmyar vuodesta 2011. Razmyarin jälkeen puheenjohtajaksi tuli 2017 Bahar Mozaffari. == Rahoitusepäselvyydet == MTV3 kertoi kesällä 2012 että järjestö oli käyttänyt saamien avustuksia eri tarkoituksiin kuin niitä oli myönnetty. Liiton toiminnanjohtaja kiisti epäily. Raha-automaattiyhdistys ja sisäministeriö tarkastivat liiton kolmen hankkeen rahankäyttöä vuonna 2012 kun liiton entinen työntekijä oli kannellut asiasta. Sosiaali- ja terveysministeriö päätti RAY:n esityksestä että avustus liiton Malla-hankkeeseen lopetetaan. RAY:n mukaan hankkeen hallinnointi oli puutteellista vaikka varsinaisia väärinkäytöksiä ei havaittu. Sisäministeriö ei löytänyt tarkistamistaan hankkeista huomautettavaa. Kesällä 2012 useat työntekijät kertoivat MTV3 Uutisille vakavista työhyvinvointiongelmista liitossa ja osa kertoi sairastuneensa. Ylen mukaan järjestössä oli tulehtunut työilmapiiri. Järjestö on saanut 2015-2017 avustuksia RAY:lta noin 2,4 miljoonaa euroa ja Helsingin kaupungilta 600 000 euroa. Helsingin kaupungin sosiaali- ja terveyslautakunta moitti vuosien 2016 ja 2017 järjestöä sen omavaraisuudesta. Järjestön oma pääoma oli negatiivinen, mutta se sai silti kaupungin avustuksia. Järjestöllä oli myös maksuhäiriöitä. == Lähteet == Luokka:Suomalaiset sosiaali- ja terveysjärjestöt
Pacific Daydream

__NOTOC__ Pacific Daydream on Weezer-yhtyeen yhdestoista studioalbumi, jonka julkaisi Atlantic Records 27. lokakuuta 2017. Kappaleille Feels Like Summer ja Mexican Fender on julkaistu musiikkivideot YouTube: Weezer - Feels Like Summer -musiikkivideo YouTube: Mexican Fender -musiikkivideo == Kappaleet == # # # # # # # # # # == Arvostelut == * Metacritic: 64/100 Metacritic: Reviews for Pacific Daydream by Weezer * Pitchfork: 4.3/10 Pitchfork Media: Album review * Rolling Stone: Rolling Stone: Album review == Lähteet == Luokka:Vuoden 2017 albumit Luokka:Weezerin albumit
Kilpa-ajo halki Italian

Kilpa-ajo halki Italian () on 37. Asterix seikkailee -albumi, joka julkaistiin vuonna 2017. == Juoni == Rooman senaatissa senaattori Lactus Bifidusta, joka on vastuussa Rooman valtakunnan teiden ylläpidosta, syytetään teiden surkeasta kunnosta. Pelastaakseen maineensa Bifidus lupaa järjestää suuret hevosvaunujen kilpa-ajot halki koko Italian niemimaan, jotka ovat avoinna kaikille kansakunnille, myös barbaareille. Itse Julius Caesar saapuu onnittelemaan Bifidusta tästä ideasta ja samalla muistuttaa häntä siitä, että voittajan pitää sitten olla roomalainen. Samaan aikaan Asterix ja Obelix ovat markkinoilla viemässä Senilixiä hammaslääkäriin. Markkinoilla Obelix ostaa hevosvaunut heräteostoksena ja kuulee vaunukilpa-ajoista. Gallialaiset päättävät ottaa osaa kilpa-ajoihin. Kilpa-ajoissa, joita sponsoroi garumin valmistaja Croisos Lupus, on mukana osallistujia monesta kansakunnasta, mukaan lukien brittejä, lusitanilaisia, Kushin valtakunnan prinsessoja (joihin kaikki miehet ihastuvat) ja koko yleisön ennakkosuosikki, roomalainen mestariajaja Coronavirus, joka käyttää messinkistä naamiota. Kilpa-ajo lähtee käyntiin ja kulkee läpi Italian niemimaan. Kilpailu on hyvin kovaa ja gallialaiset epäilevät että kilpa-ajoja sabotoidaan jotta Coronaviruksen voitto varmistuisi. Epäily osoittautuu todeksi kun kimbriläiset osallistujat tunnustavat Caesarin määränneen heidät sabotoimaan kilpailua auttaakseen Coronavirusta. Kuultuaan tästä Coronavirus paljastaa olleensa tästä tietämätön ja hänen apurinsa Bacilluksen olleen kaiken takana. Jaloa urheilumieltä osoittaen Coronavirus vetäytyy pois kisasta. Lähellä maalia gallialaiset ovat vähällä voittaa mutta he huomaavat Coronaviruksen olevan sittenkin mukana kisassa ja ohittavan heidät. Viime hetkellä Coronaviruksen vaunut törmäävät kuoppaan ja paljastuu että itse Caesar oli naamioitunut Coronavirukseksi varmistaakseen Rooman voiton. Pelastaakseen kunniansa ja osoittaakseen urheilumieltä Caesar myöntää tappionsa ja julistaa gallialaiset voittajiksi. Palkinto kuitenkin kiertää yhdeltä osallistujalta toiselle koska kaikkien mielestä kaikki pärjäsivät yhtä hyvin. Albumin lopussa gallialaiset palaavat takaisin kyläänsä suurelle juhla-aterialle, ja matkan aikana Obelix närkästyy huomatessaan kasvonsa garumin mainoksessa. == Yksityiskohtia == Jotkut albumin hahmoista ovat karikatyyrejä tunnetuista henkilöistä. Parmalaisen majatalon isäntä muistuttaa laulaja Luciano Pavarottia, roomalainen mestariajaja Coronavirus muistuttaa kilpa-ajaja Alain Prostia ja garumin valmistaja Croisos Lupus puolestaan muistuttaa Italian pääministeri Silvio Berlusconia.Asterix et la Transitalique : Ferri et Conrad toujours attendus au tournant, Le Figaro 20. lokakuuta 2017 (ranskaksi). Viitattu 27. lokakuuta 2017. == Lähteet == Luokka:Vuoden 2017 kirjat Luokka:Asterix seikkailee -sarjakuva-albumit
Upper Hollowayn rautatieasema

Upper Hollowayn rautatieasema on London Overgroundin asema Islingtonin kaupunkipiirissä Lontoossa. Se sijaitsee Gospel Oak to Barking Linen varrella Gospel Oakin ja Crouch Hillin asemien välissä. Sieltä on myös helppoa vaihtaa Lontoon metroon: Archwayn metroasemalle on noin viiden minuutin kävelymatka. Upper Hollowayn asema on Oyster-matkakortin vyöhykkeellä 2. Upper Hollowayn asema avattiin 21. heinäkuuta 1868, suljettiin 31. tammikuuta 1870 ja avattiin uudelleen jo 1. lokakuuta samana vuonna. Se sai 1. maaliskuuta 1871 uudeksi nimekseen Upper Holloway for St. John’s Park and Highgate Hill. Nimi lyheni ensin 1. huhtikuuta 1875 muotoon Upper Holloway for St. John’s Park ja lopulta alkuperäiseen, tarkenteettomaan muotoon 1. heinäkuuta 1903. Asemaa käytti hieman alle 700 000 matkustajaa kaudella 2017–2018. Tiedosto:Upper Holloway stn westbound entrance 2012.JPG|Aseman sisäänkäynti Tiedosto:Upper Holloway stn roundel.JPG|Aseman nimikyltti == Lähteet == * === Viitteet === Luokka:Islingtonin rakennukset ja rakennelmat Luokka:London Overgroundin asemat
Saudi-Arabian kiviportit

Saudi-Arabian kiviportit ovat muinaisia kivisiä aitauksia Arabian niemimaalla. Paikalliset beduiinit kutsuvat näitä nimellä "Vanhojen miesten työt". Monet niistä muistuttavat ylhäältä katsoen portteja, joiden pylväät on yhdistetty pitkillä riu'uilla. Näitä kiviportteja on Saudi-Arabian länsiosan keskiosassa, eniten Medinan ja Khaybarin välisellä seudulla, jossa on Harrat Khaybarin laavakenttä. Yhteensä kiviportteja on vähän alle 400. Portit ovat yleensä 50-150 metrin pituisia ja puolen metrin korkuisia. Niiden ikä on noin 9000-2000 vuotta, ja ne saattavat olla beduiinien esi-isien tekemiä. phys.org/news/2017-10-google-earth-reveals-ancient-stone.html Porttien käyttötarkoitusta ei tiedetä. Porttien lisäksi on myös jonkinlaisia pyöreitä rakennelmia, jotka saattavat olla hautojen jäänteitä. Niistä joidenkin vieressä on kartiomainen aitaus, jolloin syntyy avaimenreikää muistuttava kuvio. Leijamainen rakennelma on luultavasti metsästysansa. == Jordanian kiviympyrät == Jordaniasta on löydetty kiviportteja muistuttavia kiviympyröitä, joiden läpimitta on 220-455 metriä. == Lähteet == Luokka:Geoglyfit
Kohtalokas sunnuntai

Kohtalokas sunnuntai (Les Dimanches de Ville-d’Avray) on Serge Bourguignonin ohjaama ranskalainen draamaelokuva vuodelta 1962. Se perustuu Bernard Eschasseriaux’n romaaniin, ja kirjailija oli mukana sovittamassa romaaniaan elokuvakäsikirjoitukseksi. ==Juoni== Pierre kärsii traumasta ja muistinmenetyksestä, jonka hän on saanut Vietnamin sodassa hänen sotilaskoneensa pudottua ja tapettua paikallisen lapsen. Hän alkaa toipua leikkiessään ja jutellessaan pienen Cybèle-tytön kanssa. Hän tekeytyy sisäoppilaitoksessa asuvan tytön isäksi päästäkseen tapaamaan tätä aina sunnuntaisin. Ihmiset kuitenkin käsittävät suhteen väärin ja tapahtumat saavat järkyttävän käänteen. ==Rooleissa== ==Vastaanotto== Paula Talaskivi piti ensi- ilta-arvostelussaan Kohtalokasta sunnuntaita persoonallisena aihevalintana nuorelle uuden aallon ohjaajalle. Hän ihasteli myös elokuvan runollista tunnelmaa, pienen Patricia Gozzin roolisuoritusta ja Henri Decaën kuvausta. Kohtalokas sunnuntai palkittiin parhaana vieraskielisenä elokuvana vuoden 1963 Oscar-gaalassa. Se oli ehdolla myös käsikirjoituksestaan. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Vuoden 1962 ranskalaiset elokuvat
Home of the Strange

__NOTOC__ Home of the Strange on yhdysvaltalaisen alternative-rock yhtye Young the Giantin kolmas studioalbumi, jonka julkaisi Fueled by Ramen 12. elokuuta 2016 == Kappaleet == # # # # # # # # # # # == Arvostelut == * Metacritic: 76/100 Metacritic: Reviews for Home of the Strange by Young the Giant ] == Lähteet == Luokka:Vuoden 2016 albumit Luokka:Yhdysvaltalaiset indie rock -albumit
Torvikit

Torvikit (Onosma) on kasvisuku, joka kuuluu lemmikkikasvien heimoon. Siihen sisältyy noin 250 lajia. Suvun kasveja käytetään monivuotisina koristekasveina. == Lajeja == * neidontorvikki (Onosma echioides) * varputorvikki (Onosma frutescens) * idäntorvikki (Onosma orientalis) * arotorvikki (Onosma simplicissima) * keltatorvikki (Onosma stellulatum) == Lähteet == == Aiheesta muualla == * Finto: Kassu – Kasvien suomenkieliset nimet: Onosma * Suomen Lajitietokeskus: Torvikit – Onosma Luokka:Lemmikkikasvit
Vahakukat

Vahakukat (Cerinthe) on kasvisuku, joka kuuluu lemmikkikasvien heimoon. Siihen sisältyy kuusi lajia. == Lajeja == * silovahakukka (Cerinthe glabra) * isovahakukka (Cerinthe major) * pikkuvahakukka (Cerinthe minor) * Cerinthe palaestina * kierrevahakukka (Cerinthe retorta) * Cerinthe tenuiflora Vahakukkien lajeista iso-, pikku- ja kierrevahakukkaa kasvatetaan yksivuotisina koristekasveina. == Lähteet == == Aiheesta muualla == * Finto: Kassu – Kasvien suomenkieliset nimet: Cerinthe * Suomen Lajitietokeskus: Vahakukat – Cerinthe Luokka:Lemmikkikasvit
Caribbean Football Union

Caribbean Football Union (CFU) on Karibian nimellinen jalkapalloliitto. Se edustaa 25:ttä FIFAn jäsenmaata ja kuutta FIFAan kuulumatonta maata Karibialla sekä muualla Pohjois- ja Etelä-Amerikassa. Liitto perustettiin vuonna 1978 ja sen jäsenet kuuluvat Pohjois-Amerikan jalkapalloliittoon eli CONCACAFiin. Liitto sai kansainvälistä huomiota, kun se paljasti, että FIFAn presidentiksi pyrkinyt Mohammed bin Hammam oli tarjonnut jokaisen jäsenliiton edustajalle 40 000 Yhdysvaltain dollaria CFU:n kokouksessa vuonna 2011. Useat olivat hyväksyneet tarjouksen. Tämä johti monien CFU:n tärkeimpien jäsenten sulkemiseen jalkapallosta. == Jäsenmaat == === Nykyiset jäsenmaat === * * * * * * * * * * * * * * * * * * * * * * * * * * * * * * * Näistä Bonaire, Guadeloupe, Martinique, Ranskan Guayana, Saint Martin sekä Sint Maarten eivät kuulu FIFAan. == Kilpailut == Caribbean Cup on CFU:n järjestämä epäsäännöllisin väliajoin pidettävä Karibian maiden mestaruusturnaus. Samalla se toimii CFU:n jäsenten karsintaturnauksena Pohjois-Amerikan mestaruusturnaukseen CONCACAF Gold Cupiin, kun turnauksen neljä parasta pääsevät seuraavaan järjestettävään Gold Cupiin. CFU Club Championship on joka kausi järjestettävä Karibian seurajoukkueturnaus. Turnauksen voittaja etenee suoraan CONCACAF Champions Leagueen, ja toiseksi, kolmanneksi ja neljänneksi sijoittuneet pääsevät CONCACAF Leagueen, joka toimii karsintaturnauksena CONCACAF Champions Leaguelle. == Lähteet == http://www.cfufootball.org/index.php/member-associations (engl.) Karibia
Crème Bonjour

Crème Bonjour on Upfieldin tuotemerkki, jolla myydään erilaisia tuorejuustoja, levitteitä sekä Cuisine crème fraîchea. Crème Bonjour on ollut Suomessa vuodesta 1984 lähtien. Sen tuotteita valmistettiin Suomessa 1990-luvun lopulle asti, kunnes valmistus siirtyi Ruotsiin Unileverin lopetettua tehtaita Suomessa. Suomen lisäksi Crème Bonjour -tuotteita on saatavilla muun muassa Ruotsissa ja vuodesta 2005 Venäjällä. Vuonna 2016 Crème Bonjour nousi kolmannelle sijalle Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä. ==Lähteet== ==Aiheesta muualla== * Crème Bonjour kotisivut Luokka:Elintarvikealan tuotemerkit Luokka:Unileverin tuotemerkit Luokka:Levitteet
Karhepuut

Karhepuut (Cordia) on kasvisuku, joka luokitellaan kuuluvaksi joko lemmikkikasvien (Boraginaceae) heimon Cordioideae-alaheimoon tai karhepuukasvien (Cordiaceae) heimoon. Karhepuut edustavat lemmikkikasvien heimossa vähemmistöksi jääviä puumaisia kasveja. Karhepuihin sisältyy noin 225 lajia puuvartisia kasveja. Niitä esiintyy ympäri maailman lämpimällä vyöhykkeellä. == Lajeja == * afrikankarhepuu (Cordia africana) * laakerikarhepuu (Cordia alliodora) * pikkelsikarhepuu (Cordia dichotoma) * tansaniankarhepuu (Cordia goetzei) * galapagosinkarhepensas (Cordia revoluta → Varronia revoluta) * punakarhepuu (Cordia sebestena) * rantakarhepuu (Cordia subcordata) Tieteelliset nimet: Plants of the World Online == Lähteet == == Aiheesta muualla == * Finto: Kassu – Kasvien suomenkieliset nimet: Cordia * Suomen Lajitietokeskus: Karhepuut – Cordia *
Yhteinen kriisinratkaisuneuvosto

Yhteinen kriisinratkaisuneuvosto (, SRB) on vuonna 2015 perustettu, Belgian Brysselissä toimiva Euroopan unionin erillisvirasto. Yhteinen kriisinratkaisuneuvosto voi toimia esimerkiksi pankkikriiseissä. Se varmistaa, että ongelmapankkien kriisitilanteen ratkaisu sujuu hallitusti ja että ratkaisun vaikutukset reaalitalouteen sekä Euroopan pankkiunioniin osallistuvien EU-maiden ja muiden maiden julkiseen talouteen ovat mahdollisimman pieniä. Viraston ollessa yhä käynnistymisvaiheessa tavoitteena oli, että palvelukseen olisi palkattu vuoteen 2017 mennessä alle 300 ihmistä. Virasto oli uutisissa esimerkiksi kesäkuussa 2017, kun Euroopan keskuspankki (EKP) ja kriisinratkaisuneuvosto puuttuivat euroalueen pankin ongelmiin määräämällä, että vaikeuksissa ollut espanjalaispankki Banco Popular tuli myydä kilpailevalle Santander-pankkiryhmälle nimellisellä yhden euron kauppasummalla. Virastoa on johtanut sen alusta saakka saksalainen tohtori Elke König, jolle hyväksyttiin viiden vuoden jatkokausi joulukuussa 2017. ==Lähteet== ==Aiheesta muualla== *Rahoitusvakausvirasto: Yhteinen kriisinratkaisumekanismi (rvv.fi) *EU regulatory round-up for 2017 and 2018 Michael Imeson (11.1.2018) (wolterskluwerfs.com) *Re-election of Elke König: Single Resolution Board must no longer use kid gloves on the riskiest banks in Europe (4.12.2017) (sven-giegold.de) *Interview with Elke König, Chair of the Single Resolution Board (23.5.2015; video, kesto 3 min 26 s) (youtube.com) Luokka:Euroopan unionin erillisvirastot Luokka:Bryssel
Galangalit

Galangalit (Kaempferia) on kasvisuku, joka kuuluu inkiväärikasvien heimoon. Siihen kuuluu 51 lajia, joita esiintyy Itä-Aasiassa trooppisella ja subtrooppisella vyöhykkeellä.Plants of the World Online: Kaempferia L. Viitattu 14.1.2022. Galangalilajeihin sisältyy muun muassa maustekasvina kasvatettu guineangalangali (Kaempferia galanga), joka ei ole kotoisin Afrikasta vaan Intian ja Indokiinan seudulta. == Lähteet == == Aiheesta muualla == *Finto: Kassu – Kasvien suomenkieliset nimet: Galangalit (Kaempferia) *ITIS: Kaempferia *United States Department of Agriculture (USDA): Kaempferia *Flora of China: Kaempferia *Global Biodiversity Information Facility (GBIF): Kaempferia *Centre for Agriculture and Biosciences International (CABI): Kaempferia Luokka:Inkiväärikasvit
Kurkumat

Kurkumat (Curcuma) on kasvisuku, joka kuuluu inkiväärikasvien heimoon. Suvussa on yhteensä 147 lajia, joita esiintyy Intiasta Kiinaan, Uuteen-Guineaan ja Australiaan.Plants of the World Online: Curcuma L. Viitattu 11.11.2022. Kurkumiin sisältyy monia mauste- ja huonekasvina kasvatettuja lajeja. == Kurkumalajeja == * siaminkurkuma (Curcuma alismatifolia) * intiankurkuma (Curcuma angustifolia) * maustekurkuma (Curcuma longa) * lyhtykurkuma (Curcuma roscoeana) * keralankurkuma (Curcuma zedoaria) == Lähteet == == Aiheesta muualla == * Finto: Kassu – Kasvien suomenkieliset nimet: Curcuma * Suomen Lajitietokeskus: Kurkumat – Curcuma Luokka:Inkiväärikasvit
Eurojust

Eurojust eli Euroopan unionin rikosoikeudellisen yhteistyön virasto on vuonna 2002 perustettu EU:n jäsenvaltioiden syyttäjävirastojen yhteistoimintaelin. Toimielimen tarkoituksena on vakavan rikollisuuden torjunnan tehostaminen tiivistämällä jäsenmaiden oikeudellista yhteistyötä. Eurojust on EU:n erillisvirasto ja toimii Alankomaiden Haagissa. == Toiminta == Eurojust tukee oikeudellista koordinointia ja yhteistyötä kansallisten viranomaisten välistä, kun tavoitteena on torjutaan terrorismia ja vakavaa, useampaa kuin yhtä EU- maata koskevaa järjestäytynyttä rikollisuutta. Viraston palveluksessa on noin 240 ihmistä. Eurojustin päättävässä, kollegioksi kutsutussa elimessä on yksi korkean tason edustaja kustakin EU-maasta. Eurojust käsittelee vuosittain miltei 2 300 tapausta (määrä kasvussa) ja järjestää noin 250 koordinointikokousta. Sillä on hallinnassaan 10 koordinointikeskusta. Koordinointikokouksiin osallistuu yksikön henkilökunnan ohella syyttäjiä, tuomareita ja poliiseja. Eurojust muutti vuonna 2017 uuteen, sen tarkoituksiin suunniteltuun rakennukseen Haagissa. ==Lähteet== ==Aiheesta muualla== *Eurojustin sivustoa (osin) (eurojust.europa.eu) Luokka:Euroopan unionin erillisvirastot Luokka:Haag
Piirtokirvelit

Piirtokirvelit eli kirvelit (Chaerophyllum) on kasvisuku sarjakukkaiskasvien heimossa. Sukuun kuuluu 70 lajia, joita esiintyy luonnonvaraisesti Euraasiassa, Pohjois-Afrikassa, Amerikassa ja Australiassa. == Piirtokirvelilajeja == * Tuoksukirveli (Chaerophyllum aromaticum) * Kultakirveli (Chaerophyllum aureum) * Mukulakirveli (Chaerophyllum bulbosum) * Karvakirveli (Chaerophyllum hirsutum) ** vuorikarvakirveli (C. hirsutum subsp. hirsutum) ** alppikarvakirveli (C. hirsutum subsp. villarsii) * Idänkirveli (Chaerophyllum prescottii) * Amerikankirveli (Chaerophyllum tainturieri) * Myrkkykirveli (Chaerophyllum temulum) Piirtokirveleihin ei kuulu maustekirveli (Anthriscus cerefolium), joka kuuluu silokirveleihin (Anthriscus), eikä saksankirveli (Myrrhis odorata), joka kuuluu saksankirveleihin (Myrrhis). Ne ovat kuitenkin piirtokirveleille hyvin lähisukuisia kasveja, jotka kuuluvat samaan tribukseen eli sukuryhmään. == Lähteet == == Aiheesta muualla == * Suomen Lajitietokeskus: Piirtokirvelit (Chaerophyllum) * Kassu – Kasvien suomenkieliset nimet: Kirvelit (Chaerophyllum) * ITIS: Chaerophyllum * United States Department of Agriculture (USDA): Chaerophyllum * Flora of China: Chaerophyllum *